***Csongrád Város Polgármesterétől*** „M”

**Száma**: Szo/55-12/2022

**Témafelelős:** Major Edina

**ELŐTERJESZTÉS**

**Csongrád Városi Önkormányzat Képviselő-testületének**

**2022. október 27-ei ülésére**

**Tárgy:** Javaslat a személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet módosítására.

Tisztelt Képviselő-testület!

A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet (a továbbiakban: rendelet) módosítása szükséges a gyermekétkeztetés intézményi térítési díjának emelése miatt.

A térítési díj megállapításának jogszabályi hátteréül a gyermekek védelméről és a gyámügyi igazgatásról szóló 1997. évi XXXI. tv. (a továbbiakban: Gyvt.) 146-151. §-a és a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és igénylésükhöz felhasználható bizonyítékokról szóló 328/2011 (XII.29.) Korm. rendelet (a továbbiakban: Kormányrendelet) térítési díjra vonatkozó rendelkezései szolgálnak. A gyermekétkeztetés intézményi térítési díjának alapja a Gyvt. 151. § (3) bekezdés értelmében az élelmezés nyersanyagköltségének az egy ellátottra jutó napi összege. A 37/2014. (IV.30.) EMMI rendelet meghatározza a napi energia szükségletet, és részletesen szabályozza a naponta biztosítandó élelmiszerek körét.

A rendelet a Képviselő-testület 2022. júniusi ülésén került módosításra, az új térítési díjak 2022.08.01. napjától hatályosak. A nyersanyag és alapanyagok árának drasztikus emelkedése miatt szükséges módosítani a gyermekétkeztetés intézményi térítési díját.

**Javaslom, hogy 2022. december 01. napjától egységesen 15 %-os emeléssel kerüljön megállapításra a gyermekétkeztetés térítési díja.**

**Gyermekétkeztetés intézményi térítési díjainak alakulása:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2022.08.01. napjától jelenleg is érvényes térítési díjak (Ft-ban)** | | | | | | | | |
|  | **Bölcsőde** | | **Óvoda** | | **Ált. Iskola** | | **Középiskola** | |
|  | Nettó | Bruttó | Nettó | Bruttó | Nettó | Bruttó | Nettó | Bruttó |
| Reggeli | 140 | 178 | - | - | 185 | 235 | 228 | 290 |
| Tízórai | 114 | 145 | 123 | 156 | 123 | 156 | - | - |
| Ebéd | 286 | 363 | 294 | 373 | 364 | 462 | 486 | 617 |
| Uzsonna | 114 | 145 | 123 | 156 | 123 | 156 | - | - |
| Vacsora | - | - | - | - | 285 | 362 | 343 | 436 |
| Összesen | 654 | 831 | 540 | 685 | 1.080 | 1.371 | 1.057 | 1.343 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2022.12.01. napjától javasolt térítési díjak (Ft-ban)** | | | | | | | | |
|  | **Bölcsőde** | | **Óvoda** | | **Ált. Iskola** | | **Középiskola** | |
|  | Nettó | Bruttó | Nettó | Bruttó | Nettó | Bruttó | Nettó | Bruttó |
| Reggeli | 161 | 204 | - | - | 213 | 271 | 262 | 333 |
| Tízórai | 131 | 166 | 141 | 179 | 141 | 179 | - | - |
| Ebéd | 329 | 418 | 338 | 429 | 419 | 532 | 559 | 710 |
| Uzsonna | 131 | 166 | 141 | 179 | 141 | 179 | - | - |
| Vacsora | - | - | - | - | 328 | 417 | 394 | 500 |
| Összesen | 752 | 954 | 620 | 787 | 1.242 | 1.578 | 1.215 | 1.543 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2022.08.01. napjától jelenleg is érvényes diétás étkezés térítési díjai (Ft-ban)** | | | | | | | | |
|  | **Bölcsőde** | | **Óvoda** | | **Ált. Iskola** | | **Középiskola** | |
|  | Nettó | Bruttó | Nettó | Bruttó | Nettó | Bruttó | Nettó | Bruttó |
| Reggeli | 161 | 204 | - | - | 213 | 271 | 262 | 333 |
| Tízórai | 131 | 166 | 141 | 179 | 141 | 179 | - | - |
| Ebéd | 329 | 418 | 338 | 429 | 419 | 532 | 559 | 710 |
| Uzsonna | 131 | 166 | 141 | 179 | 141 | 179 | - | - |
| Vacsora | - | - | - | - | 328 | 417 | 394 | 500 |
| Összesen | 752 | 954 | 620 | 787 | 1.242 | 1.578 | 1.215 | 1.543 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2022.12.01. napjától javasolt diétás étkezés térítési díjai (Ft-ban)** | | | | | | | | |
|  | **Bölcsőde** | | **Óvoda** | | **Ált. Iskola** | | **Középiskola** | |
|  | Nettó | Bruttó | Nettó | Bruttó | Nettó | Bruttó | Nettó | Bruttó |
| Reggeli | 185 | 235 | - | - | 245 | 311 | 301 | 382 |
| Tízórai | 151 | 192 | 162 | 206 | 162 | 206 | - | - |
| Ebéd | 378 | 480 | 389 | 494 | 482 | 612 | 643 | 817 |
| Uzsonna | 151 | 192 | 162 | 206 | 162 | 206 | - | - |
| Vacsora | - | - | - | - | 377 | 479 | 453 | 575 |
| Összesen | 865 | 1.099 | 713 | 906 | 1.428 | 1.814 | 1.397 | 1.774 |

A jogalkotásról szóló törvény szerint a jogszabály előkészítője a jogszabály feltételezett hatásaihoz igazodó részletezettségű előzetes hatásvizsgálat elvégzésével fel kell, hogy mérje a szabályozás várható következményeit, az önkormányzati rendelet esetén az előzetes hatásvizsgálat eredményéről a képviselő-testületet tájékoztatni kell. A hatásvizsgálat során vizsgálni kell:

a.) a tervezett jogszabály valamennyi jelentősnek ítélt hatását különösen:

aa.) társadalmi, gazdasági, költségvetési hatásait

ab.) környezeti és egészségi követelményeit

ac.) adminisztratív terheket befolyásoló hatásait, valamint

b.) a jogszabály megalkotásának szükségességét, jogalkotás elmaradásának várható következményeit, és

c.) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján az alábbi megállapításokat teszem:

* + - 1. **A rendelet-tervezet társadalmi, gazdasági költségvetési hatásai:**

Az étkezés színvonalának fenntartásához az alapanyagárak drasztikus emelkedése miatt szükséges a térítési díjak megemelése.

A térítési díjak alakulása befolyásolja az intézményi és az önkormányzati költségvetést.

* 1. Rendelet-tervezet módosítás környezeti és egészségügyi következményei:

Környezeti hatásokkal nem jár, egészségügyi következménye nincs a rendelet-tervezet módosításának.

* 1. Tervezett rendelet módosítás adminisztratív terheket befolyásoló hatásai:

A tervezett rendelet minimális adminisztratív többletterhet jelent. Az étkezést igénybevevőket tájékoztatni szükséges az új díjakról.

* + - 1. **Jogszabály megalkotásának szükségessége, a rendeletalkotás elmaradásának várható következményei:**

Magasabb rendű jogszabályokkal való összhang megteremtése.

A drasztikusan megugró alapanyagárak miatt az önkormányzat számára nehézséget okozna a kiesés finanszírozása.

* + - 1. **A rendelet alkalmazásához szükséges személyi, szervezeti, tárgyi és pénzügyi feltételek:**

Nem igényel többletfeltételt az eddigiekhez képest, mivel a személyi, szervezeti, tárgyi és pénzügyi feltételek biztosítottak.

Kérem a Tisztelt Képviselő-testületet, hogy az előterjesztést vitassa meg és hozza meg döntését „ A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról” szóló 15/2015. (VI.19.) önkormányzati rendelet módosításáról.

Csongrád, 2022.10.20.

Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI. 19.) önkormányzati rendelet módosításáról**

Csongrád Városi Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. tv. 29. § (2) bekezdésében kapott felhatalmazása alapján, az Alaptörvény 32. cikk (1-2) bekezdésében, a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet 2. § (1) bekezdésében, a jogalkotásról szóló 2010. évi CXXX. törvény 6. §-ában, valamint Magyarország helyi önkormányzatairól szóló 2011.évi CLXXXIX. TV. 13. § (1) bekezdés 8. pontjában meghatározott feladatkörében eljárva, a következőket rendeli el:

**1. §**

A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI.19.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2022. december 1-jén lép hatályba.

Végső előterjesztői indokolás

Az elmúlt időszakban bekövetkezett globális nyersanyagárak, szállítási költségek megemelkedése, a kialakult inflációs helyzet indokolttá teszi az étkezési térítési díjak emelését.

|  |  |
| --- | --- |
| Bedő Tamás sk. polgármester | Dr. Juhász László sk. jegyző |

*1. melléklet*

**Intézményi térítési díjak**

1.

|  |  |  |  |  |
| --- | --- | --- | --- | --- |
| Szolgáltatás:  Bölcsődei ellátás gondozási díj | 2022. évi tervezett önköltség (Ft) | 2022.évi normatíva (Ft) | Intézményi térítési díj számított napi összege Ft/fő | Fenntartó döntése: 2018. évi intézményi térítési díj napi összege Ft/fő |
| * **- Templom utcai**   **„Mesevár” Bölcsőde**   * **- Széchenyi úti**   **„Kuckó-mackó” Bölcsőde** | 113.860.600 | 75.230.000 | 810 | 0 |

2. **Gyermekétkeztetés intézményi térítési díja (Ft/fő/nap)**

|  |  |  |  |
| --- | --- | --- | --- |
|  | | **Normál étkezés** | **Diétás étkezés** |
| **Bölcsőde** | Reggeli  Tízórai  Ebéd  Uzsonna  **Összesen:** | 161 Ft  131 Ft  329 Ft  131 Ft  **752 Ft** | 185 Ft  151 Ft  378 Ft  151 Ft  **865 Ft** |
| **Óvoda** | Tízórai  Ebéd  Uzsonna  **Összesen:** | 141 Ft  338 Ft  141 Ft  **620 Ft** | 162 Ft  389 Ft  162 Ft  **713 Ft** |
| **Általános Iskola** | Reggeli  Tízórai  Ebéd  Uzsonna  Vacsora  **Összesen:** | 213 Ft  141 Ft  419 Ft  141 Ft  328 Ft  **1.242 Ft** | 245 Ft  162 Ft  482 Ft  162 Ft  377 Ft  **1.428 Ft** |
| **Középiskola** | Tízórai  Ebéd  Vacsora  **Összesen:** | 262 Ft  559 Ft  394 Ft  **1.215 Ft** | 301 Ft  643 Ft  453 Ft  **1.397 Ft** |

A gyermekétkeztetés intézményi térítési díja az **ÁFÁT nem tartalmazza**.